C 45/30
HR
Službeni list Europske unije
6.2.2023.
Tužbeni razlozi i glavni argumenti U prilog osnovanosti tužbe, tužitelj ističe četiri tužbena razloga koji su u biti istovjetni ili slični onima iznesenima u predmetu T-555/22, Francuska/Komisija.
Tužba podnesena 16. prosinca 2022.
– PB/SRB (Predmet T-789/22) (2023/C 45/39) Jezik postupka: francuski Stranke Tužitelj: PB (zastupnik: N. de Montigny, odvjetnica) Tuženik: Jedinstveni sanacijski odbor (SRB)
Tužbeni zahtjev Tužitelj od Općeg suda zahtijeva da: — poništi odluku od 15. veljače 2022.; — poništi, u mjeri u kojoj je to potrebno, odluku od 6. rujna 2022. o odbijanju njegove žalbe; — naloži tuženiku da naknadi štetu nastalu tužitelju u iznosu 50 000 eura zbog povrede njegova prava na saslušanje i prava na obranu; — naloži tuženiku snošenje troškova.
Tužbeni razlozi i glavni argumenti U prilog osnovanosti tužbe protiv odluke Jedinstvenog sanacijskog odbora (SRB) da odbije njegov zahtjev za pomoć, tužitelj ističe tri tužbena razloga. 1.
Prvi tužbeni razlog, temelji se na povredi tužiteljevih prava na obranu i postupovnim nedostacima.
Tužitelj u okviru prvog dijela navodi povredu načela transparentnosti, nemogućnost vjerovanja u neovisnost tijela nadležnog za sklapanje ugovora o radu (u daljnjem tekstu: TNSU) kao i odbijanje pristupa informacijama i bitnim elementima spisa.
U okviru drugog dijela, tužitelj navodi povredu načela povjerljivosti pri ispitivanju njegova zahtjeva za pomoć, nepoštivanje postupovnih jamstava, neprovođenje poštenog i objektivnog postupka i naposljetku povredu članaka 4.2 i 4.3 općih provedbenih odredaba koje se odnose na sprječavanje uznemiravanja.
U okviru trećeg dijela, tužitelj navodi nepostojanje objektivne i subjektivne nepristranosti i postojanje sukoba interesa koji je narušio ispitivanje njegova zahtjeva za pomoć.
U okviru četvrtog dijela, tužitelj navodi povredu prava da ga TNSU učinkovito sasluša. 2.
Drugi tužbeni razlog, temelji se na povredi članka 24.
Pravilnika o osoblju za dužnosnike Europske unije (u daljnjem tekstu: Pravilnik), povredi dužnosti pružanja pomoći i brižnog postupanja i nepravilnostima u postupanju. 3.
Treći tužbeni razlog, temelji se na očitim pogrešakama u ocjeni i povredi članka 12.a Pravilnika.